Fåberg stasjon

Fåberg stasjon er en tidligere jernbanestasjon på Dovrebanen ved tettstedet Fåberg i Lillehammer kommune Innlandet fylke. Stasjonen ble opprettet i 1894, etter at strekningen mellom Hamar og Sel ble fullført. Dagens stasjonsbygning ble bygget i 1912, og er tegnet av arkitekt Harald Kaas. I 1965 ble persontrafikken nedlagt, og året etter ble strekningen fjernstyrt. På grunn av omfattende godstrafikk ved stasjonen ble den likevel bemannet fram til 1975. Siden har Fåberg vært fjernstyrt kryssingsspor. Fåberg stasjon ligger for øvrig 191,68 km fra Oslo S og tre km nord for militærleiren Jørstadmoen.

Fåberg stasjon ble også benyttet ofte av forfatteren Bjørnstjerne Bjørnson i forbindelse med at hans gård Aulestad ligger ti km nordvest for stasjonen.

 Litteratur 



 Eksterne lenker 


Kategori:Jernbanestasjoner på Dovrebanen
Kategori:Jernbanestasjoner i Norge uten persontrafikk
Kategori:Jernbanestasjoner i Oppland
Kategori:Samferdsel i Lillehammer
Kategori:Jernbanestasjoner åpnet i 1894
Kategori:Jernbanestasjoner nedlagt i 1975
Kategori:1894 i Norge
Kategori:Harald Kaas
Kategori:Paul Due
Kategori:Byggverk i Lillehammer